สถานที่ท่องเที่ยว

===สมัยนี้ไม่รู้เป็นไรผู้คนเกิดนิยมชมชอบอะไรที่เป็นวัฒนธรรมเก่าๆ ชีวิตที่เรียบง่าย อย่างตลาดน้ำต่างๆที่แต่ก่อนไม่ค่อยมีคนไปเที่ยว แต่เี๋ดี๋ยวนี้เหรอมีคนไปเที่ยวเยอะมากขึ้นจนตลาดเก่ามีไม่พอให้เที่ยวแล้ววันนี้ผมจะพาไปเที่ยวตลาดน้ำที่ไม่ธรรมดาแห่งหนึ่ง ตลาดน้ำแห่งนี้อยู่ที่ชลบุรี พัทยานี่เองครับ มีชื่อว่า**ตลาดน้ำ 4 ภาค** ตลาดน้ำแห่งนี้เป็นตลาดที่สร้างขึ้นมาใหม่แต่ทำเป็นเชิงศิลปวัฒนธรรม วิถีชีวิต สังเกตุได้จากร้านค้าจะทำมาจากไม้ทั้งหมด และตลาดแห่งนี้ได้รวบรวมของดีทั้ง 4 ภาค ไว้ในตลาดน้ำแห่งนี้ เรียกได้ว่า วันเดียวเที่ยวได้ 4 ภาคเลย เหนือ กลาง อีสาน ใต้และที่น่าจะถูกอกถูกใจคือตลาดน้ำแห่งนี้ไม่ต้องตื่นแต่เช้าเนื่องจากเป็นกันจนถึงค่ำ เข้าชมได้ฟรี เอาละ เดี๋ยวจะหาว่าโปรโมทมากไป ผมพาเข้าไปชมด้านในดีกว่า ข้างในตลาดน้ำ 4 ภาคจะแบ่งออกเป็นภาค ให้เลือกเดินชมกันครับ===

**ร้านพวกผกา** เน้นพวกของตกแต่งบ้าน โมบาย
===จากที่ผมไปหาอ่านมาเค้าบอกว่าพื้นที่ตลาดน้ำสี่ภาคนั้นเดิมทีเป็นบึงน้ำธรรมชาติครับ เป็นป่ากก แล้วพอรื้อป่ากกออกถึงได้รู้ว่าพื้นที่เป็นบึงเลยมีไอเดียว่าจะทำเป็นตลาดน้ำ ทำให้เป็นคล้ายๆสวนสาธารณะให้มีคนมาเดิน สัมผัสความเป็นไทย ดูวัฒนธรรม ไม่อยากให้นักท่องเที่ยวคิดว่าพัทยามีแต่สิ่งยั่วยุ ที่เที่ยวกลางคืนเท่านั้น ตอนแรกผมเข้าใจว่าบึงนี้ขุดขึ้นมาเสียอีก===

**ตลาดน้ำสี่ภาคพัทยา (Pattaya Floating market)** เกิดจากแนวความคิดที่ต้องการรวบรวม วัฒนธรรมท้องถิ่น วิถีชีวิต สินค้า และ อาหาร ของคนไทยทั้งสี่ภาคมาไว้รวมกัน ณ ที่พัทยา เนื่องจากพัทยาเป็นแหล่งท่องเที่ยวที่นักท่องเที่ยวทั่วโลกรู้จัก ถึงแม้ที่นี่จะเป็นตลาดน้ำที่ถูกสร้างขึ้นมา แต่ก็ถือว่าสร้างขึ้นมาได้อย่างไร้ที่ติเลยทีเดียวครับ ด้วยพื้นที่ที่กว้างใหญ่ถึง 23 ไร่ ทำเรามีความรู้สึกเหมือนกับว่ากำลังเดินเที่ยวอยู่ในตามหมู่บ้านที่อยู่ริมลำคลองจริงๆ ตลาดน้ำสี่ภาค ชื่อก็บอกอยู่แล้วนะครับว่าที่ตลาดน้ำแห่งนี้ต้องมีการรวบรวมความหลากหลายในด้านต่างๆ ของทั้งสี่ภาคในประเทศไทยมาไว้รวมกัน โดยตามเส้นทางเดินจะมีป้ายแจ้งไว้ว่าเรากำลังเดินเข้าสู่โซนภาคไหนของประเทศ ดังนั้นสินค้าที่วางขาย รวมถึงอาหารต่างๆ ก็จะมีความเปลี่ยนแปลงไปตามโซนภาคนั้นๆ

รูปแบบของห้างร้านที่นี่ทั้งหมดถูกสร้างด้วยไม้ รูปแบบของการก่อสร้างก็ทำเหมือนกับลักษณะบ้านในสมัยโบราณ ระหว่างที่เราเดินตามเส้นทาง ลัดเลาะไปตามห้างร้านต่างๆ จะพบเห็นแม่ค้าพายเรือขายของอยู่ตลอดเส้นทาง หากเราต้องการซื้อของกิน เราก็เรียกแม่ค้าที่พายเรืออยู่ให้มาเทียบท่าได้ตลอดเวลา

หลังจากที่สั่งของกินเสร็จแล้ว เค้าจะจัดพื้นที่ไว้สำหรับรับประทานอาหารไว้ตามริมทางเดิน เป็นโต๊ะลักษณะแบบโต๊ะญี่ปุ่น นั่งกินกันแบบครอบครัว หรือ แบบกลุ่มเพื่อนฝูงก็ให้ความรู้สึกที่แปลกใหม่ดีครับ หรือ จะไปเป็นคู่ก็โรแมนติกแบบแปลกๆ ไปอีกแบบ

สำหรับใครที่เดินจนเมื่อยก็สามารถใช้บริการบีบนวดได้ครับที่นี่เค้ามีบริการพร้อมหมอนวดเต็มเลยครับ

การแสดงการเต้นรำของผู้สูงวัย ที่ตลาดน้ำสี่ภาค

**ซี่โครงหมูอบน้ำผึ้ง อบกันในโอ่ง** เดินผ่านร้านนี้แล้วจมูกฟุตฟิตขึ้นมาทันที เพราะว่ากลิ่นของเจ้าซี่โครงหมูอบน้ำผึ้งมันปะทะเข้ากับจมูกอย่างจัง พวกเราเลยหยุดยืนดมกลิ่นอยู่ซักพัก ก็อดใจไม่ไหวขอสั่งมาชิมซักหน่อยละกัน สำหรับราคาซี่โครงหมูอบน้ำผึ้ง อบกันในโอ่งแบบนี้ เค้าคิดกิโลกรัมละ 40 บาท ครับ รสชาติอร่อยมากครับ ถ้ายังไงลองแวะเวียนไปชิมกันดูนะครับ

**ดูหนังสี่มิติทีตลาดน้ำสี่ภาค** เพิ่งได้ไปเที่ยวตลาดน้ำสี่ภาคมาเมื่อไม่นาน เลยมีโอกาสได้ไปลองใช้บริการดูหนัง 4 มิติ ซึ่งเป็นกิจกรรมใหม่ล่าสุดที่ทางตลาดน้ำสี่ภาคได้นำมาให้นักท่องเที่ยวได้สัมผัสถึงความตื่นเต้นในรูปแบบใหม่ในขณะรับชมภาพยนต์เห็นเค้าว่าเทคโนโลยีนี้นำเข้ามาจากอเมริกา ประมาณว่า ดูหนังไป เก้าอี้ที่เรานั่งก็สั่นและโยกเยกตามในหนัง เพื่อสร้างความรู้สึกว่าได้เป็นส่วนหนึ่งของหนังในขณะรับชม ส่วนหนังที่มีให้ดูก็เป็นหนังที่มาจากเกาหลีน่ะครับ ถามผมว่าผมชอบมั๊ย ผมก็ขอตอบตรงๆ ว่ายังเฉยๆ อยู่นะครับ เพราะว่าเห็นหนัง 4 มิติ ที่เค้าทำได้ดีกว่านี้มาเยอะ ที่ไม่ประทับใจเลยคงเป็นเรื่องของการจัดการน่ะครับ เริ่มตั้งแต่ให้คนดูเข้าไปนั่งในโรงหนัง แล้วบนหน้าจอเป็นจอภาพของ Windows เหมือนเรานั่งอยู่หน้าจอคอมพิวเตอร์ แล้วเจ้าหน้าที่คลิกเข้า โฟล์เดอร์นั้นที โฟล์เดอร์นี้ที เพื่อเลือกหนัง ซึ่งดูแล้วไม่โปรมากๆ ผมว่าหนังควรถูกเลือกไว้ให้เรียบร้อย พอคนดูแล้วไปก็แค่เปิด Play เพื่อให้ชมได้ทันที ส่วนตอนหนังเลิก ก็ออกจากโปรแกรม แล้วเข้าหน้า Windows ต่อ ผมว่าอันนี้มันดูไม่โปรเพิ่มขึ้นไปอีก จริงๆ น่าจะเป็นการรันเพลงไปเรื่อยๆ เหมือนในโรงภาพยนต์ทั่วไป ตอนคนดูเดินออกจากโรง แต่ก็ไม่ว่ากัน เห็นว่ายังใหม่อยู่ ต่อไปคงมีการพัฒนาที่ดี ขึ้น ปัจจุบัน (2554) มีหนังให้เลือกดูประมาณ 5 เรื่องนะครับ ต่อไปคงมีมากกว่านี้ ถ้าใครสนใจเข้าไปสัมผัสประสบการณ์หนัง 4 มิติ ก็สามารถเข้าชมได้ตั้งแต่ 10:00 - 21:00 น. หนังต่อเรื่องใช้เวลาประมาณ 8-10 นาที อย่างไรไม่ขอแนะนำสำหรับคนท้อง และ คนที่เป็นโรงหัวใจนะครับ

สำหรับผู้ที่ชอบความตื่นเต้นโลดโผน ก็ลองเล่นกระโดดหอกันดูนะครับ ส่วนตัวผมไม่ได้เล่น เพราะว่าเวลาไม่พอ (แก้ไขอิๆ)ระดับความสูงขอหอคอยก็เท่ากับตึก 4 ชั้น หรือสูงประมาณ 15 เมตร และ มีความยาวไปกลับถึง 260 เมตรกันเลยทีเดียว ส่วนเรื่องของอุปกรณ์ความปลอดภัยเค้าได้มาตรฐานระดับสากลรวมถึงเจ้าหน้าที่ดูแลก็ได้ผ่านการฝึกฝนมาอย่างดี ตรงนี้ก็เรียกได้ว่าเพิ่มความมั่นใจให้กับนักเที่ยวได้เป็นอย่างดี ถ้าใครสนใจกิจกรรมโลดโผนแบบนี้ที่ตลาดน้ำสี่ภาคเค้าก็มีเปิดให้เล่นกันได้ทุกวัน โดยเปิดให้บริการตั้งแต่ 09:00 - 18:00 น นะครับ
 * กิจกรรมกระโดดหอ สลิงแอดเวนเจอร์ (Sling Adventure) **[[image:http://www.holidaythai.com/images/attraction/02179_pattaya-floating-market-3.jpg width="610" height="350" caption="กิจกรรมกระโดดหอ ตลาดน้ำสี่ภาคพัทยา"]]